য়ে চান্দ চা ৰৌশন চেহৰা জুল্ফোঁ কা ৰঙ্গ চুনেহৰা য়ে ঝীল ছি নীলী য়া পীলী আঁখে ঔৰ ফ'ৰহেন্দ হে ইতনা গেহৰা তাৰীফ কৰুঁ ক্যা উছকী জিছনে তুম্হে বনায়া এইদৰেই বলীউডৰ ছৱিৰ গীতত নিজৰ কলি সংযোগ কৰি ছানিয়া মিৰ্জাক প্ৰশংসাৰে ওপচাই পেলালে কিং খান শ্বাহৰুখ খানে । উপলক্ষ আছিল ছানিয়া মিৰ্জাৰ আত্মজীৱনী ‘ এচ এগেইনষ্ট অডছ ’ ৰ উন্মোচন । ১৩ জুলাইত হায়দৰাবাদৰ ঐতিহাসিক তাজ ফলকনুমা পেলেচত আয়োজিত এই অনুস্থানত শ্বাহৰুখে ছানিয়া, খেল, ছবি আৰু নিজৰ ৰুচি সম্পৰ্কে সাংবাদিকৰ সৈতে মত বিনিময় কৰে । শ্বাহৰুখে কয়, "মোৰ ভাৱ হয় আমি নিজৰ ছোৱালীবোৰৰ প্ৰতি যিমান মৰম প্ৰদৰ্শন কৰিম, মহিলাসকলক যিমান সন্মান কৰিম সিমানে ছানিয়া মিৰ্জাৰ দৰে প্ৰতিভা আমি দেখিবলৈ পাম । পৃথিৱীত মহিলাৰ তুলনাত কোনেও ইমান সলচতা লাভ কৰা নাই ।"